钦定古今图书集成/明伦汇编/氏族典/第078卷 > 吴师礼
## 钦定古今图书集成/明伦汇编/氏族典/第078卷 > 吴师礼

按《宋史吴师礼传》，师礼字安仲，杭州钱塘人。太学上
舍赐第，调泾县主簿，知天长县，召太学博士、秘书省
正字，预饯邹浩，免。徽宗初，为开封府推官，擢右司谏，
改右司员外郎。师礼工翰墨，尝访以字学，对曰：“陛下
御极之初，当志其大者，臣不敢以未伎对。”闻者奖其
得体。以直秘阁知宿州，卒。